CELEX: 22020D0839
Language: mt
Date: 2019-03-29 00:00:00
Title: Deċiżjoni Tal-Kumitat Konġunt Taż-ŻEE Nru 91/2019 tad-29 ta’ Marzu 2019 li temenda l-Anness XVII (Proprjetà Intellettwali) tal-Ftehim ŻEE [2020/839]

2.7.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 210/76
               
            
         DEĊIŻJONI TAL-KUMITAT KONĠUNT TAŻ-ŻEE Nru 91/2019
         tad-29 ta’ Marzu 2019
         li temenda l-Anness XVII (Proprjetà Intellettwali) tal-Ftehim ŻEE [2020/839]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b’mod partikolari l-Artikolu 98 tiegħu,
         Billi:
         
                     (1)
                  
                  
                     Id-Direttiva (UE) 2016/943 tal-Parlament Ewropew u tal-Kunsill tat-8 ta’ Ġunju 2016 dwar il-protezzjoni ta’ konoxxenza u ta’ informazzjoni kummerċjali kunfidenzjali (sigrieti kummerċjali) kontra l-ksib, l-użu u l-iżvelar illegali tagħhom (1) għandha tiġi inkorporata fil-Ftehim ŻEE.
                  
               
                     (2)
                  
                  
                     Jenħtieġ għalhekk, li l-Anness XVII tal-Ftehim ŻEE jiġi emendat skont dan,
                  
               ADOTTA DIN ID-DEĊIŻJONI:
         
            Artikolu 1
            Il-punt li ġej jiddaħħal wara l-punt 12 (ir-Regolament (UE) 2017/1128 tal-Parlament Ewropew u tal-Kunsill) tal-Anness XVII tal-Ftehim ŻEE:
            
                        “13.
                     
                     
                        
                           32016 L 0943: Id-Direttiva (UE) 2016/943 tal-Parlament Ewropew u tal-Kunsill tat-8 ta’ Ġunju 2016 dwar il-protezzjoni ta’ konoxxenza u ta’ informazzjoni kummerċjali kunfidenzjali (sigrieti kummerċjali) kontra l-ksib, l-użu u l-iżvelar illegali tagħhom (ĠU L 157, 15.6.2016, p. 1).
                        Għall-finijiet ta’ dan il-Ftehim, id-dispożizzjonijiet tad-Direttiva għandhom jinqraw bl-adattamenti li ġejjin:
                        
                                    (a)
                                 
                                 
                                    Fl-Artikolu 1(1), għall-Istati tal-EFTA, it-terminu “TFUE” għandu jinqara bħala “il-Ftehim taż-ŻEE”.
                                 
                              
                                    (b)
                                 
                                 
                                    Ir-referenza fl-Artikolu 1(2)(a) u fl-Artikolu 5(a) għal “id-dritt għal-libertà tal-espressjoni u l-informazzjoni kif stabbilit fil-Karta” għandha, għall-Istati tal-EFTA, tinqara bħala “d-dritt fundamentali għal-libertà tal-espressjoni u l-informazzjoni”.
                                 
                              
                                    (c)
                                 
                                 
                                    Fl-Artikolu 1(2)(b) u (c), it-terminu “regoli tal-Unjoni jew nazzjonali” għandu, għall-Istati tal-EFTA, jinqara bħala “regoli taż-ŻEE jew regoli nazzjonali”.
                                 
                              
                                    (d)
                                 
                                 
                                    Ir-referenza fl-Artikolu 1(2)(c) għal “istituzzjonijiet u korpi tal-Unjoni” għandha, għall-Istati tal-EFTA, tinqara bħala li tinkludi “istituzzjonijiet u korpi taż-ŻEE u l-EFTA”.
                                 
                              
                                    (e)
                                 
                                 
                                    Fl-Artikolu 1(2)(c) u (3)(c), l-Artikolu 3(2) u l-Artikolu 5(c) u (d), it-terminu “liġi tal-Unjoni jew nazzjonali” għandu, għall-Istati tal-EFTA, jinqara bħala “liġi taż-ŻEE jew liġi nazzjonali”.
                                 
                              
                                    (f)
                                 
                                 
                                    Fl-Artikolu 1(2)(d) u l-Artikolu 3(1)(c), it-terminu “liġi tal-Unjoni u liġijiet u prattiki nazzjonali” għandu, għall-Istati tal-EFTA, jinqara bħala “liġi taż-ŻEE u liġijiet u prattiki nazzjonali”.”
                                 
                              
                  
         
            Artikolu 2
            It-testi tad-Direttiva (UE) 2016/943 bil-lingwa Iżlandiża u b’dik Norveġiża, li ser jiġu ppubblikati fis-Suppliment dwar iż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
         
         
            Artikolu 3
            Din id-Deċiżjoni għandha tidħol fis-seħħ fit-30 ta’ Marzu 2019, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*1).
         
         
            Artikolu 4
            Din id-Deċiżjoni għandha tiġi ppubblikata fit-Taqsima taż-ŻEE ta’ Il-Ġurnal Uffiċjali tal-Unjoni Ewropea u fis-Suppliment tiegħu dwar iż-ŻEE.
         
         
            Magħmul fi Brussell, id-29 ta’ Marzu 2019.
            
               
                  Għall-Kumitat Konġunt taż-ŻEE
               
               
                  Il-President
               
               Claude MAERTEN
            
         
         
            (1)  ĠU L 157, 15.6.2016, p. 1.
         
            (*1)  Hemm indikati rekwiżiti kostituzzjonali.